Likumprojekta „Grozījumi likumā „Par ietekmes uz vidi novērtējumu”” sākotnējās ietekmes novērtējuma ziņojums

**(anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts “Grozījumi likumā “Par ietekmes uz vidi novērtējumu”” (turpmāk – Likumprojekts) sagatavots atbilstoši Deklarācijas par Valda Dombrovska vadītā Ministru kabineta iecerēto darbību 15.9.apakšpunktam. Likumprojekts izstrādāts, lai pārņemtu Eiropas Parlamenta un Padomes 2009.gada 23.aprīļa direktīvas 2009/31/EK par oglekļa dioksīda ģeoloģisko uzglabāšanu un grozījumiem Padomes Direktīvā 85/337/EEK, Eiropas Parlamenta un Padomes Direktīvās 2000/60/EK, 2001/80/EK, 2004/35/EK, 2006/12/EK, 2008/1/EK un Regulā (EK) Nr.1013/2006 (turpmāk – Direktīva 2009/31/EK) 31.panta prasības un izpildot Latvijas Republikas Ministru kabineta 30.augusta sēdes protokollēmumu (69.§) „Par Latvijas Republikas nostāju uz Eiropas Komisijas 2011.gada 15.jūlija formālo paziņojumu pārkāpuma procedūras lietā Nr.2011/0881“, kas nosaka, ka Vides aizsardzības un reģionālās attīstības ministrijai likumprojekts ,,Grozījumi likumā „Par ietekmes uz vidi novērtējumu”” jāiesniedz izskatīšanai Ministru kabinetā līdz 2011.gada 1.oktobrim. |
| 2. | Pašreizējā situācija un problēmas | Likumā „Par ietekmes uz vidi novērtējumu” 1. un 2. pielikumā pašlaik nav iekļauti objekti un darbības, kas saistītas ar oglekļa dioksīda uztveršanu un transportēšanu uz ģeoloģiskās struktūrās ierīkotām uzglabāšanas vietām.  Ar Direktīvas 2009/31/EK 31.pantu ir izdarīti grozījumi Eiropas Padomes 1985.gada direktīvā 85/337/EEK par dažu valstu un privāto projektu ietekmes uz vidi novērtējumu. Ar minētajiem grozījumiem Eiropas Padomes 1985.gada direktīvā 85/337/EEK 1.pielikuma 16. punktam pievienots 23., 24. punkts, kā arī veikti grozījumi 2. pielikuma 3. punktā, pievienojot apakšpunktu, kā arī aizstājot 10. punkta i) apakšpunktu jaunā redakcijā. Ar Eiropas Padomes 1985.gada direktīvas 85/337/EEK grozījumiem ietekmes uz vidi novērtējuma un sākotnējā izvērtējuma procedūrai pakļauto objektu uzskaitījums ir papildināts ar:* oglekļa dioksīda uztveršanas iekārtu ieviešanu,
* uztvertā oglekļa dioksīda plūsmas transportēšanas cauruļvadu ierīkošanu,
* oglekļa dioksīda uzglabāšanas vietu ierīkošanu ģeoloģiskās struktūrās.

Ņemot vērā iepriekš minēto, nepieciešams veikt grozījumus likuma „Par ietekmes uz vidi novērtējumu” 1 un 2. pielikumā, precizējot to objektus, kuriem nepieciešams ietekmes novērtējums, un darbības, kurām nepieciešams sākotnējais izvērtējums. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Likumprojekts papildina un precizē spēkā esošā likuma „Par ietekmes uz vidi novērtējumu” normas atbilstoši Direktīvā 2009/31/EK iekļautajām prasībām.Likumprojekts paredz likuma „Par ietekmes uz vidi novērtējumu” 1. pielikumā papildināt un precizēt objektus, kuriem nepieciešams ietekmes novērtējums, kā arī 2. pielikumā papildināt un precizēt darbības, kurām nepieciešams sākotnējais izvērtējums. |
| 5. | Projekta izstrādē iesaistītās institūcijas |  Vides aizsardzības un reģionālās attīstības ministrija. |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar. |
| 7. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību** |
| 1. | Sabiedrības mērķgrupa | ES ETS stacionāro iekārtu operatori – oglekļa dioksīda plūsmas transporta tīklu potenciālie lietotāji, šo transporta tīklu īpašnieki un operatori . |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar. |
| 3. | Tiesiskā regulējuma finansiālā ietekme | Projekts šo jomu neskar. |
| 4. | Tiesiskā regulējuma nefinansiālā ietekme | Likumprojekts nodrošinās likumā „Par ietekmes uz vidi novērtējumu” noteikto objektu, kuriem nepieciešams ietekmes izvērtējums un noteikto darbību, kurām nepieciešams sākotnējs izvērtējums, atbilstību Eiropas Savienības tiesību aktu prasībām. |
| 5. | Administratīvās procedūras raksturojums | Projekts šo jomu neskar. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Nav |
| 2. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Ar Likumprojektu tiks ieviestas Direktīvas 2009/31/EK 31. pantā noteiktās prasības, papildinot un precizējot likumā „Par ietekmes uz vidi novērtējumu” noteiktos objektus, kuriem nepieciešams ietekmes izvērtējums, un noteiktās darbības, kurām nepieciešams sākotnējs izvērtējums atbilstību Eiropas Savienības tiesību aktu prasībām. Direktīvas pārņemšanas termiņš – 2011. gada 25. jūnijs.Ar likumprojektu tiks ieviestas normas, kas ir nepieciešamas Eiropas Komisijas 2011.gada 15.jūlija formālajā paziņojumā pārkāpuma procedūras lietā Nr.2011/0881 minēto neatbilstību daļējai novēršanai. |
| 2. | Citas starptautiskās saistības | Nav. |
| 3. | Cita informācija | Nav. |
| **1.tabula****Tiesību akta projekta atbilstība ES tiesību aktiem** |
| Attiecīgā Eiropas Savienības tiesību akta datums, numurs un nosaukums |  Eiropas Parlamenta un Padomes 2009.gada 23.aprīļa direktīva 2009/31/EK par oglekļa dioksīda ģeoloģisko uzglabāšanu un grozījumiem Padomes Direktīvā 85/337/EEK, Eiropas Parlamenta un Padomes Direktīvās 2000/60/EK, 2001/80/EK, 2004/35/EK, 2006/12/EK, 2008/1/EK un Regulā (EK) Nr.1013/2006 (Official Journal of the European Union, 05.06.2009. L140) |
| A | B | C | D |
| 31. panta pirmā punkta a) apakšpunkts | 1.pielikuma 22. punkts | Atbilst pilnībā | Nesatur stingrākas prasības |
| 31.panta pirmā punkta b) apakšpunkts, 2.panta otrais apakšpunkts  | 1. pielikuma 31. un 32. punkts | Atbilst pilnībā | Nesatur stingrākas prasības |
| 31.panta otrā punkta a) apakšpunkts | 2. pielikuma 3. punkta 10) apakšpunkts | Atbilst pilnībā | Nesatur stingrākas prasības |
| 31. panta otrā punkta b) apakšpunkts | 2. pielikuma 10. punkta 18) apakšpunkts | Atbilst pilnībā | Nesatur stingrākas prasības |
|  |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas.Kādēļ?  | Noteikumu projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsts piešķiršanas un finanšu noteikumus (attiecībā un monetāro politiku) | Noteikumu projekts šo jomu neskar. |
| Cita informācija | Lai nodrošinātu Direktīvas 2009/31/EK normu pārņemšanu, tika izstrādāts gan likumprojekts „Grozījumi likumā Par piesārņojumu““, kas Seimā tika pieņemts 2011.gada 14.jūlijā, un stājās spēkā 2011. gada 4. augustā gan noteikumu projekts „Oglekļa dioksīda plūsmas transportēšanas kārtība”, kas nosūtīts uz Valsts kanceleju izskatīšanai Ministru kabineta sēdē.Ar 2011.gada 14.jūlija likuma „Grozījumi likumā „Par piesārņojumu”” 81.pantu tika noteikts, ka Latvijas teritorijā, tās ekskluzīvajā ekonomiskajā zonā un kontinentālajā šelfā ir aizliegta oglekļa dioksīda uzglabāšana ģeoloģiskās struktūrās, kā arī vertikālajā ūdens slānī (atbilstoši Direktīvā 2009/31/EK 4.panta pirmajā punktā noteiktajām Dalībvalstu tiesībām). Saskaņā ar likuma „Grozījumi likumā „Par piesārņojumu”” pārejas noteikumu 32.punktu, 81.pants ir spēkā līdz 2012.gada 31.decembrim.  |
|  |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Vides aizsardzības un reģionālās attīstības ministrija |
| 2. | Projekta izpildes ietekme uz pārvaldes funkcijām | Nav būtiskas ietekmes uz pārvaldes funkciju nodrošināšanu. |
| 3. | Projekta izpildes ietekme uz pārvaldes institucionālo struktūru. Jaunu institūciju izveide | Nav jāveido jauna institucionālā struktūra vai atsevišķa institūcija, pārvaldes institucionālā struktūra ir ar pietiekošu kapacitāti, lai nodrošinātu noteikumu projektā iestrādātās normas. |
| 4. | Projekta izpildes ietekme uz pārvaldes institucionālo struktūru. Esošu institūciju likvidācija | Nav jālikvidē neviena institūcija, noteikumu projektā paredzētās normas jārealizē esošās pārvaldes institucionālās struktūras ietvaros. |
| 5. | Projekta izpildes ietekme uz pārvaldes institucionālo struktūru. Esošu institūciju reorganizācija | Nav nepieciešama esošo institūciju reorganizācija. Pašreizējā pārvaldes institucionālā struktūra ir pietiekoša, lai veiktu noteikumu projektā paredzēto. |
| 6. | Cita informācija | Nav. |

Anotācijas III, V sadaļas 2. tabula un VI sadaļa - tiesību akta projekts šīs jomas neskar.

Vides aizsardzības un

reģionālās attīstības ministrs R.Vējonis

Vīza:

Valsts sekretārs G.Puķītis

26.09.2011. 13:44

950

A.Pētersone

67026512, andzela.petersone@varam.gov.lv

E.Švampāne

66016737, evita.svampane@varam.gov.lv